text: Første højspændingsledninger i nye master
  27 marts 2012 kl. 15.17
  Tirsdag startede Energinet.dk med at trække kabler til de nye højspændingsmaster i Kassø.
  172 kilometer, så lang er den kommende strækning af højspændingsledning, der skal gå fra Kassø nær Aabenraa til Tjele nær Viborg. 
  Tirsdag startede trådtrækningen, så man kan få de mange kilometer højspændingsledning op i de nye arkitekttegnede master.
  
  Større projekt
  På grund af den lange strækning, vil trådtrækningen komme til at tage tre år. 
  Når ugen er omme regner Energinet.dk med at have trukket knap 6 kilometer højspændingsledning. 
  De nye højspændingsledninger sættes op for at gøre klar til en udbygget vindmøllesektor.
  